આમ તારા દરેક જન્મમાં કોઈ મુળ દોષ પ્રમુખ રહ્યા. બ્રહ્મવેતસને કર્તાભાવનુ અભિમાન થતા તે કર્મફળમાં બંધાયો. ઉત્તમાનસને આધ્યાત્મિક સાધનાનો મોહ અને આદિવાસીઓ પ્રત્યેનો ક્રોધ અને દ્વેશભાવ બંધનકર્તા બન્યો. દિવાકરને માટે કીર્તિનો લોભ અને સ્વનો ધિક્કાર પતનના કારણ બન્યા. અને આમ તે તારા છેલ્લા જન્મ સુધી કેટલાયે જન્મ લીધા અને કેટલાયે પાત્રો ભજવ્યા. તુ કેટલાયે નવા પાઠો શિખ્યો, કેટલાયે જુના પાઠો ભુલી ગયો , કેટલાયે કર્મના ફળ ભોગવી તેમાથી મુક્ત થયો, કેટલાયે નવા કર્મફળ બાંધ્યા અને આ જ ચક્રમાં તુ દોરવાતો રહ્યો.